Case ID: 1228402
Sentence 1: Təqsirləndirilən şəxs2 təqsirləndirilir ondan ötrü ki, o qabaqcadan əlbir olan bir qrup şəxs halında, tamah niyyəti ilə xeyli miqdarda əmlak əldə etmək məqsədilə silah qismində istifadə edilən əşyadan istifadə etməklə zərərçəkmiş şəxsə həyatı və sağlamlığı üçün təhlükəli olan zor tətbiq edərək iradəsindən kənar və iradəsi ziddinə bir yerdən başqa yerə qanunsuz olaraq aparmaqla oğurlayaraq saxlamış və zərərçəkmiş şəxsin şəxsiyyəti üzərində zor göstərmə, onun haqqında rüsvayedici məlumat yayacağı hədəsi ilə xeyli miqdarda əmlakını tələb edib əldə etmiş və təkrarən özgənin əmlakını gizli olaraq talama məqsədilə xeyli miqdarda ziyan vurmaqla oğurluq etmişdir; belə ki, o, 2019-cu ilin may ayında əvvəllər tanıdığı X10, Təqsirləndirilən şəxs3 və qeyriləri ilə qabaqcadan əlbir olub cinayət əlaqəsinə girərək bir qrup şəxs halında tamah niyyəti ilə narkotik vasitələrin qəbulu və satışı ilə məşğul olduğunu bildikləri Zərərçəkmişşəxs1 oğurlayaraq hədə-qorxu ilə tələb edib yaxınlarından xeyli miqdarda əmlak əldə etmək məqsədilə aralarında aparılmış vəzifə bölgüsünə əsasən 24 may 2019-cu il tarixdə saat 13:44 radələrində o, (055) ***-**-** mobil nömrədən Zərərçəkmiş şəxs1 istifadəsində olan (077) ***-**-** mobil nömrəyə zəng edib narkotik almaq adı ilə sonuncunu aldadaraq ünvan 7 ünvanında yerləşən gül satılan dükanın yanına görüşə dəvət etmiş, həmin gün, yəni 24 may 2019-cu il tarixdə saat 15 radələrində, Zərərçəkmiş şəxs1 qeyd edilən ünvana görüşə gəldikdə, aparılmış vəzifə bölgüsünə əsasən orada qrup üzvləri Təqsirləndirilən şəxs1, Təqsirləndirilən şəxs3 və «Azər» adlı şəxs Zərərçəkmiş şəxs1 zor tətbiq edərək sonuncunu Təqsirləndirilən şəxs1 idarə etdiyi «CİTY MMC»dən kirayə götürülmüş «KİARİO» markalı **-RD-*** dövlət qeydiyyat nişanlı avtomobilə qanunsuz olaraq mindirib, avtomobilin arxa oturacağında Təqsirləndirilən şəxs3 silah qismində istifadə etdiyi bıçağı nümayiş etdirərək, Zərərçəkmiş şəxs1 bədəninə dirəyib, həyatı və sağlamlığı üçün təhlükəli olan zor tətbiq etməklə oğurlayaraq avtomobildə iradəsi əleyhinə qanunsuz olaraq Binəqədi rayonunda yerləşən, ünvanı istintaqa məlum olmayan, fərdi yaşayış evinə aparıb orada saxlamış və niyyətlərinə nail olmaq üçün Zərərçəkmiş şəxs1 anası Zərərçəkmiş şəxs2 istifadəsində olan (050) ***-**-** nömrəli mobil telefonuna zəng etdirib Zərərçəkmiş şəxs1 şəxsiyyəti üzərində zor göstərəcəkləri və narkotik vasitələrin qəbulu və satışı ilə məşğul olması barədə polis orqanlarına məlumat verəcəkləri hədəsi ilə azadlığa buraxılması müqabilində 10.000 manat məbləğində pul tələb etmiş, ilkin olaraq 8.000 manat, sonradan isə qalan 2.000 manat ödəniləcəyinə razılaşdıqdan sonra, həmin gün saat 21:30 radələrində, aralarında aparılmış vəzifə bölgüsünə əsasən qrup üzvi Təqsirləndirilən şəxs3 ünvan 9 ünvanında yerləşən «Araz» supermarketin qarşısında Zərərçəkmiş şəxs2 8.000 manat məbləğində nağd pul vəsaitini almaqla Zərərçəkmiş şəxs1 azadlığa buraxaraq əldə etdikləri vəsait qrup üzvləri arasında bölündükdən sonra, növbəti gün, yəni 25 may 2019-cu il tarixdə saat 11 radələrində, Zərərçəkmiş şəxs2 yenidən zəng edərək oğlu Zərərçəkmiş şəxs1 təkrarən oğurlayacaqları və şəxsiyyəti üzərində zor göstərəcəkləri hədəsi ilə qalan 2.000 manat pul vəsaitini onlara verilməsini hədə-qorxu ilə tələb etmişlər.